মুহাম্মাদ মুরসি
২৪ জুন, ২০১২ তারিখে মিশরের নির্বাচন কমিশন মুহাম্মাদ মুরসিকে ক্ষমতাচ্যুত রাষ্ট্রপতি হোসনি মুবারাকের সর্বশেষ প্রধানমন্ত্রী আহমেদ শফিকের বিপরীতে দ্বিতীয় পর্বের ভোটে, যেটি প্রথম পর্বের শীর্ষ দুই প্রার্থীর মধ্যে অনুষ্ঠিত হয়েছিল, জয়ী ঘোষণা করে। কমিশন কর্তৃক প্রকাশিত ফলাফল অনুযায়ী মুরসী ৫১.৭ শতাংশ এবং আহমেদ শফিক ৪৮.৩ শতাংশ ভোট লাভ করেন।
কাতার–মিশর সম্পর্ক
ফেব্রুয়ারি, ২০১৫ সালে, সৌদি আরবের আব্দুল্লাহর মৃত্যুর একমাস পর মিশর লিবিয়ায় আইএসআইএল কর্তৃক মিশরীয় কিবতীদের শিরশ্ছেদের ঘটনার প্রেক্ষিতে তাদের উপর বিমানহামলা চালায়। এর ফলে মিশরের সাথে কাতারের সম্পর্কে আবারও ফাটল ধরে। আল জাজিরা এ ঘটনার ফলে নিহত সাধারণ ব্যক্তিবর্গের কথা তুলে ধরে বিমানহামলা ঘটনার নিন্দাজ্ঞাপন করে। তদপরি কাতারের পররাষ্ট্রমন্ত্রী বিমানহামলা ঘটনার প্রতি সংশয় প্রকাশ করে। এর ফলে আরব লীগের অন্যতম মিশরীয় প্রতিনিধি তারিক আদেল কাতারের বিরুদ্ধে জঙ্গিবাদ সমর্থনের অভিযোগ করেন। মিশরীয় নাগরিকেরা অনলাইনে কাতারের প্রতি নিন্দাজ্ঞাপন করে। জিসিসি মিশরের অভিযোগকে অস্বীকার করেন এবং সংস্থাটির মহাসচিব বিবৃতিকে মিথ্যা বলে অভিহিত করেন। এর কিছুদিন পরেই কাতার পরামর্শের মিশরের রাষ্ট্রদূতকে ডেকে পাঠায়।